**Phoenix Contact på HI 13: Stærkstrømsklemmer med Push-in tilslutningsteknologi til ledninger op til 95 mm2**

De nye stærkstrømsklemmer PTPOWER95 fra Phoenix Contact gør det nu muligt at tilslutte stive eller fleksible ledninger med tyller op til 95 mm2 direkte uden brug af værktøj.

Når lederen stikkes ind, åbner kontaktfjederen sig automatisk. Med lavere indstikskræfter har det aldrig være nemmere at isætte en leder og etablere en kontakt. De høje kontaktkræfter overstiger de værdier, der er fastlagt i de relevante standarder og sikrer etablering af pålidelig lederkontaktering af høj kvalitet. At løsne lederen sker ved betjening af den nyudviklede låsetast med en standard skruetrækker. Dette overfører kraften til de indre kontaktfjedre og åbner dem helt op. Den orange farve på tasten viser tydeligt, at det er et betjeningselement, og forebygger dermed fejlbetjening af klemmen.

Det nye program af stærkstrømsklemmer, der er konstrueret til 232 A og 1.500 V, omfatter flere typer klemmer, som for eksempel: Gennemgangs­klemmer med og uden prøvebøsninger, en jordklemme som automatisk kontakterer med bæreskinnen ved montage, færdigkonfektionerede klemmeblokke samt flangeklemmer til direkte montering uden bæreskinne.

De fuldisolerede afgreningsklemmer AGK, der valgfrit kan klipses på, muliggør spændingsudtag for to 16 mm2 ledninger. Til en enkelt potentialfordeling leveres indlægsbroer i forskellige poltal. Opmærkningsmaterialer med store tekstfelter og testtilbehør fra rækkeklemmesystemet CLIPLINE complete afrunder programmet.

Oplev PTPOWER95 på HI 13, stand E 4020.

For yderligere information kontakt Product Manager Henning O. Lippert, hlippert@phoenixcontact.dk.